text: اس موقع پر ریلوے کے وزیر مملکت جناب راجن گوہن نے گزشتہ دو دہائیوں سے پابندی کے ساتھ دونوں ملکوں کے ریلوے نظام کے درمیان جاری قریبی تعاون پر خوشی کا اظہار کیا ہے۔انہوں نے بھارتیہ ریلویز کو طے شدہ پروگرام سے قبل ہی اپنا پروجیکٹ مکمل کرلینے اور جدید خصوصیات کے ساتھ انجن کی وقت سے پہلے سپلائی کے لئے مبارکباد دی۔ انہوں نے پروجیکٹ کی آسانی سے تکمیل میں میانمار انتظامیہ کے ساتھ قریبی تال میل اور امداد کے لئے میانمار میں قائم ہندوستانی سفارت خانے کا شکریہ ادا کیا۔وزیرموصوف نے کہا کہ اس رشتے سے ہندوستان کے ساتھ دوستانہ سرحدوں کو مستحکم کرنے میں مددملے گی۔